Marcus Mosiah Garvey Jr. ONH (17 August 1887 – 10 June 1940) jẹ́ alákitiyan olóṣèlú, atẹ̀wéjáde, oníròyìn, oníṣòwò, àti ọlógbọ́n-ọ̀rọ̀ ará Jamáíkà. Òhun ló jẹ́ olùdásílẹ̀ àti Ààrẹ-Gbogbogbòò ẹgbẹ́ Universal Negro Improvement Association and African Communities League (UNIA-ACL, tó gbajúmọ̀ bíi UNIA). Ìròayé rẹ̀ sọ ọ́ di aṣeọmọorílẹ̀-èdè aláwọ̀dúdú àti Aṣe Pan-Afrikanisti, àwọn ìròayé rẹ̀ ni a mọ̀ sí Iṣe Garvey. Wọ́n bí Garvey ní Saint Ann's Bay, Jamáíkà nibi tó ti kọ́ṣẹ́ ìtẹ̀wé nígbà tó wà ní ọ̀dọ́. Ní ilú Kingston, ó darapọ̀ mọ́ ẹgbẹ́ àwọn òṣìṣẹ́ kó tó kò lọ sí Costa Rica, Panama, àti England fún ìgbà díẹ̀. Nigbà tó padà sí Jamáíkà, ò dá ẹgbẹ́ UNIA sílẹ̀ ní ọdún 1914. Ní ọdún 1916, ó kó lọ sí Orílẹ̀-èdè Amẹ́ríkà, níbẹ̀, ó dá ẹ̀ka UNIA sílẹ̀ ní àdúgbò Harlem ní ilú New YorK. Ó tẹnumọ́ ìfọwọ́sọwọ́pọ̀ láàrin àwọn ará Áfríkà àti àwọn ará Áfríkà èyìn odi, ó jà láti fòpin sí ìjọba ìmúnisìn àwọn òyìnbó káàkiri ilẹ̀ Áfríkà àti fún ìṣọ̀kan olóṣèlú gbogbo ìlẹ̀ Áfríkà.